Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
Euroopas algas kvartal halvasti
Euroopa aktsiaturud suundusid eile vastu oma halvimale neljanda kvartali algusele alates 1987. aastast. Aktsiad viis langusse mure kasumite kasvu pärast. Mitmed analüütikud soovitasid keskmise suurusega firmade aktsiaid müüja. ?On aeg võtta kasumeid,? kirjutas investoritele saadetud raportis Dresdner Kleinwort Wassersteini analüütik Karen Olney. ?Keskmise suurusega ettevõtted on kallid.?
Olney analüüsi kohaselt on keskmise suurusega Euroopa ettevõtete keskmine aktsia hinna ja ühe aktsia kohta tuleva kasumi suhe ehk P/E suhe 14,4. Suurettevõtetel on see samal ajal 18,8. Dresdnerit toetab ka ABN Amro, mis alandas oma Suurbritannia keskmise suurusega ettevõtetele antud hinnasihti.
Aktsiatest langesid siiski ka suurettevõtete aktsiad. Maailma suurima kaevanduskompanii BHP Billitoni aktsia kukkus 4,8 protsenti ning maksis 802 penni. Kompanii teatas, et firma kaevandatava maavara hulk jääb väiksemaks kui esialgu planeeritud.
USA aktsiad alustasid eilset päeva langusega, sest valitsuse raport näitas, et impordihinnad tõusid kiireimas tempos alates 1990. aastast. Impordihindade kasvu mõju varjutas McDonald?si uudise headest majandustulemustest. USAsse imporditavate kaupade hinnad tõusid 2,3 protsenti. Sellest ligi poole andis nafta kallinemine. Ilma naftata kallinesid impordihinnad 1,2%.
McDonald?s ütles oma III kvartali eelteates, et kasum aktsia kohta tuleb 56 senti. See ületas analüütikute ootusi kahe sendiga. McDonald?si aktsia tõusis 1,8 protsenti ning maksis 32,23 dollarit.